Skagboen, der er kendt for sin kamp for brug af drænrør i kystbeskyttelse, er blevet ekskluderet af Venstre, og han overvejer nu at stille op til en borgerliste.

Opfinderen Poul Jakobsen fra Skagen er blevet ekskluderet af Venstre. Nu overvejer han at lave en lokalliste i Skagen til kommunalvalget i efteråret. Det skriver Kanal Frederikshavn. Poul Jakobsen forsøgte i 2019 at blive Venstres borgmesterkandidat i Frederikshavn Kommune, men tabte valget til Mette Hardam. Nu er han angiveligt smidt ud af partiet. - Jeg er dog ikke typen, som opgiver halvvejs, så nu overvejer jeg, om jeg skal lave en lokalliste i Skagen, siger Poul Jakobsen til Kanal Frederikshavn. Poul Jakobsen har ifølge kanal Frederikshavn ikke fået nogen begrundelse for hvorfor han ikke er velkommen hos Venstre i Skagen Poul Jakobsen er især kendt for sine drænrør, som han mener kan beskytte udsatte kyststrækninger mod erosion.